ᱠᱚᱞᱟ ᱵᱷᱚᱵᱚᱱ

ᱠᱚᱞᱟ ᱵᱷᱚᱵᱚᱱ (Institute of Fine Arts) ᱫᱚ ᱥᱤᱧᱚᱛ ᱨᱮᱱᱟᱜ ᱥᱟᱱᱛᱤᱱᱤᱠᱮᱛᱚᱱ ᱨᱮ ᱢᱮᱱᱟᱜ ᱵᱤᱥᱥᱚ-ᱵᱷᱟᱨᱚᱛᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱛᱤ-ᱠᱟᱹᱨᱤ ᱵᱤᱨᱫᱟᱹᱜᱟᱲ ᱠᱟᱱᱟ᱾ ᱱᱚᱶᱟ ᱫᱚ ᱧᱮᱞ-ᱠᱟᱹᱨᱤ ᱨᱮ ᱥᱮᱪᱮᱫ ᱟᱨ ᱯᱟᱲᱦᱟᱣ ᱨᱮᱱᱟᱜ ᱢᱤᱫ ᱛᱷᱟᱹᱯᱱᱤᱛ ᱠᱟᱱᱟ᱾ ᱱᱚᱶᱟ ᱫᱚ ᱑᱙᱑᱙ ᱨᱮ ᱱᱳᱵᱮᱞ ᱥᱤᱨᱯᱷᱟᱹ ᱡᱤᱛᱠᱟᱹᱨᱤᱭᱟᱹ ᱨᱚᱵᱤᱱᱫᱽᱨᱚᱱᱟᱛᱷ ᱴᱷᱟᱠᱩᱨ ᱦᱚᱛᱮᱛᱮ ᱵᱮᱱᱟᱣ ᱞᱮᱱᱟ᱾

ᱱᱟᱜᱟᱢ
ᱠᱚᱞᱟ ᱵᱷᱚᱵᱚᱱ ᱫᱚ ᱑᱙᱑᱙ ᱥᱟᱞᱮ ᱨᱮ ᱵᱮᱱᱟᱣ ᱞᱮᱱᱟ᱾ ᱱᱟᱜᱟᱢᱤᱭᱟᱹ ᱠᱚ ᱱᱚᱶᱟ ᱨᱮᱱᱟᱜ ᱛᱷᱟᱯᱚᱱ ᱢᱟᱦᱟ ᱵᱟᱝ ᱠᱚ ᱧᱟᱢ ᱟᱠᱟᱫ ᱨᱮᱦᱚᱸ, ᱱᱚᱶᱟ ᱫᱚ ᱒᱐᱑᱙ ᱥᱮᱨᱢᱟ ᱨᱮ ᱑᱐᱐ ᱥᱮᱨᱢᱟ ᱯᱩᱨᱟᱹᱣ ᱞᱮᱫᱼᱟ᱾ ᱟᱥᱤᱛ ᱠᱩᱢᱟᱨ ᱦᱟᱞᱫᱟᱨ ᱫᱚ ᱑᱙᱑᱑ ᱠᱷᱚᱱ ᱑᱙᱑᱕ ᱫᱷᱟᱹᱵᱤᱡ ᱥᱟᱱᱛᱤᱱᱤᱠᱮᱛᱚᱱ ᱵᱤᱨᱫᱟᱹᱜᱟᱲ ᱨᱮ ᱢᱤᱫ ᱠᱟᱹᱨᱤ ᱢᱟᱪᱮᱛ ᱮ ᱛᱟᱦᱮᱸ ᱠᱟᱱᱟ ᱟᱨ ᱑᱙᱑᱙ ᱠᱷᱚᱱ ᱑᱙᱒᱑ ᱫᱷᱟᱹᱵᱤᱡ ᱫᱚ ᱠᱚᱞᱟ ᱵᱷᱚᱵᱚᱱ ᱨᱮᱭᱟᱜ ᱫᱟᱹᱭᱵᱷᱟᱨ ᱨᱮᱭ ᱛᱟᱦᱮᱸ ᱠᱟᱱᱟ᱾ ᱑᱙᱑᱙ ᱥᱮᱨᱢᱟ ᱨᱮ, ᱡᱚᱠᱷᱚᱱ ᱱᱚᱶᱟ ᱫᱚ ᱯᱩᱭᱞᱩ ᱫᱷᱟᱣ ᱠᱟᱹᱢᱤ ᱮᱦᱚᱵ ᱞᱮᱱᱟ, ᱱᱚᱶᱟ ᱨᱮ ᱥᱮᱨᱮᱧ ᱟᱨ ᱪᱤᱛᱟᱹᱨ ᱥᱮᱪᱮᱫ ᱮ ᱮᱛᱚᱦᱚᱵ ᱞᱮᱱᱟ᱾ ᱑᱙᱓᱓ ᱥᱮᱨᱢᱟ ᱦᱟᱹᱵᱤᱡ ᱛᱮ ᱵᱟᱨᱭᱟ ᱵᱷᱟᱜᱽ ᱵᱷᱮᱜᱟᱨ ᱟᱥᱲᱟ ᱨᱮ ᱦᱟᱹᱴᱤᱧ ᱮᱱᱟ, ᱠᱚᱞᱟ ᱵᱷᱚᱵᱚᱱ ᱟᱨ ᱥᱚᱝᱜᱤᱛ ᱵᱷᱚᱵᱚᱱ᱾

᱑᱙᱑᱙ ᱥᱮᱨᱢᱟ ᱨᱮ ᱱᱚᱶᱟ ᱟᱥᱲᱟ ᱵᱮᱱᱟᱣ ᱮᱱ ᱛᱟᱭᱚᱢ, ᱴᱷᱟᱠᱩᱨ ᱫᱚ ᱵᱟᱝᱞᱟ ᱠᱟᱹᱨᱤ ᱟᱥᱲᱟ ᱟᱸᱫᱳᱲ ᱨᱮᱱ ᱛᱷᱟᱯᱚᱱᱤᱡ ᱚᱵᱚᱱᱤᱱᱫᱽᱨᱚᱱᱟᱛᱷ ᱴᱷᱟᱠᱩᱨ, ᱢᱤᱫ ᱧᱩᱛᱩᱢᱟᱱ ᱪᱤᱛᱟᱹᱨᱤᱭᱟᱹ ᱨᱮᱱ ᱪᱮᱞᱟ ᱱᱚᱱᱫᱚᱞᱟᱞ ᱵᱳᱥ ᱫᱚ ᱯᱩᱭᱞᱩ ᱯᱨᱤᱱᱥᱤᱯᱟᱞ ᱞᱮᱠᱟᱛᱮᱭ ᱵᱚᱦᱟᱞ ᱞᱮᱫᱮ ᱛᱟᱦᱮᱸᱫ᱾Chaitanya, p. 170 ᱤᱱᱟᱹ ᱛᱟᱭᱚᱢ ᱵᱤᱱᱳᱫᱽ ᱵᱤᱦᱟᱨᱤ ᱢᱩᱠᱷᱟᱨᱡᱤ ᱟᱨ ᱨᱟᱢᱠᱤᱝᱠᱚᱨ ᱵᱮᱧᱡᱽ ᱠᱚᱞᱮᱡᱽ ᱥᱟᱶ ᱡᱚᱲᱟᱣ ᱮᱱᱟ ᱠᱤᱱ ᱟᱨ ᱚᱠᱛᱚ ᱛᱟᱭᱚᱢ ᱛᱮ ᱩᱱᱠᱩ ᱫᱚ ᱠᱚᱞᱮᱡᱽ ᱥᱟᱶ ᱥᱟᱶᱛᱮ ᱱᱟᱦᱟᱜ ᱥᱤᱧᱚᱛᱤᱭᱟᱹ ᱪᱤᱛᱟᱹᱨ ᱨᱮᱭᱟᱜ ᱦᱚᱸ ᱱᱟᱣᱟ ᱦᱚᱨ ᱠᱚ ᱩᱫᱩᱜ ᱠᱮᱫᱟ᱾Chaitanya, p. 219 ᱥᱟᱱᱛᱤᱱᱤᱠᱮᱛᱚᱱ ᱨᱮ ᱥᱤᱠᱷᱱᱟᱹᱛ ᱟᱨ ᱥᱮᱪᱮᱫ ᱨᱮ ᱨᱚᱵᱤᱱᱫᱽᱨᱚᱱᱟᱛᱷ ᱴᱷᱟᱠᱩᱨ ᱟᱜ ᱢᱚᱱᱮ ᱫᱚ ᱟᱹᱰᱤ ᱫᱤᱱ ᱫᱷᱟᱹᱵᱤᱡ ᱢᱤᱫ ᱢᱩᱬ ᱢᱳᱰᱮᱞ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ᱾ ᱚᱱᱟ ᱛᱟᱭᱚᱢ, ᱱᱩᱠᱩ ᱫᱚ ᱥᱟᱱᱛᱤᱱᱤᱠᱮᱛᱚᱱ ᱨᱮᱭᱟᱜ ᱠᱟᱹᱨᱤ ᱴᱷᱟᱶ ᱠᱚ ᱵᱮᱱᱟᱣ ᱞᱮᱫᱟ, ᱱᱚᱱᱫᱚᱞᱟᱞ ᱵᱳᱥ, ᱵᱤᱱᱳᱫᱽ ᱵᱤᱦᱟᱨᱤ ᱢᱩᱠᱷᱟᱨᱡᱤ ᱟᱨ ᱨᱟᱢᱠᱤᱝᱠᱚᱨ ᱵᱮᱧᱡᱽ ᱟᱜ ᱯᱮᱭᱟ ᱢᱩᱬᱩᱛ ᱠᱷᱩᱱᱴᱤ ᱫᱟᱨᱟᱭ ᱛᱮ᱾ ᱱᱩᱠᱩ ᱫᱚ ᱥᱟᱱᱛᱤᱱᱤᱠᱮᱛᱚᱱ ᱫᱚ ᱵᱟᱨᱜᱮᱞ ᱟᱱᱟᱜ ᱥᱟᱭ ᱥᱮᱨᱢᱟ ᱨᱮᱭᱟᱜ ᱥᱤᱧᱚᱛ ᱨᱮᱭᱟᱜ ᱱᱟᱦᱟᱜ ᱠᱟᱹᱨᱤ ᱨᱮ ᱢᱤᱫᱴᱟᱹᱝ ᱢᱩᱬᱩᱛ ᱴᱷᱟᱶ ᱠᱚ ᱵᱮᱱᱟᱣ ᱞᱮᱫᱟ᱾

ᱠᱚᱞᱮᱡᱽ ᱵᱟᱵᱚᱛ ᱛᱮ
ᱠᱚᱞᱮᱡᱽ ᱨᱮ ᱢᱤᱫᱴᱟᱝ ᱟᱨᱴ ᱜᱟᱞᱮᱨᱤ ᱢᱮᱱᱟᱜᱼᱟ, ᱱᱚᱱᱫᱚᱱ, ᱡᱟᱦᱟᱸ ᱨᱮ ᱥᱤᱞᱯᱤᱝ, ᱯᱷᱨᱮᱥᱠᱳ ᱟᱨ ᱢᱩᱨᱟᱞ ᱠᱚ ᱩᱫᱩᱜ ᱥᱚᱫᱚᱨᱟ᱾ ᱑᱙᱖᱐ ᱥᱮᱨᱢᱟ ᱨᱮ ᱵᱤᱨᱞᱟ ᱟᱨ ᱜᱳᱱᱠᱟᱥ ᱜᱷᱟᱨᱚᱸᱡᱽ ᱫᱚ ᱵᱟᱨᱭᱟ ᱠᱩᱲᱤ ᱦᱚᱥᱴᱮᱞ ᱠᱚ ᱵᱮᱱᱟᱣ ᱞᱮᱫᱟ, ᱡᱟᱦᱟᱸ ᱫᱚ ᱱᱩᱠᱩᱣᱟᱜ ᱧᱩᱛᱩᱢ ᱛᱮ ᱠᱚ ᱧᱩᱛᱩᱢ ᱟᱠᱟᱫᱟ᱾ ᱠᱚᱞᱟ ᱵᱷᱚᱵᱚᱱ ᱨᱮ ᱥᱤᱧᱚᱛ ᱟᱨ ᱥᱟᱺᱜᱤᱧ ᱥᱟᱢᱟᱝ ᱨᱤᱱ ᱧᱩᱛᱩᱢᱟᱱ ᱢᱟᱥᱴᱚᱨ ᱠᱚᱣᱟᱜ ᱑᱗,᱐᱐᱐ ᱟᱥᱚᱞ ᱠᱟᱹᱨᱤ ᱠᱟᱹᱢᱤ ᱢᱮᱱᱟᱜᱼᱟ, ᱟᱨ ᱱᱤᱛᱚᱜ ᱱᱚᱣᱟ ᱠᱚ ᱫᱚᱦᱚ ᱟᱨ ᱩᱫᱩᱜ ᱞᱟᱹᱜᱤᱫ ᱛᱮ ᱵᱟᱦᱨᱮ ᱠᱷᱚᱱ ᱜᱚᱲᱚᱭ ᱦᱟᱛᱟᱣ ᱮᱫᱼᱟ᱾

ᱱᱚᱶᱟ ᱟᱥᱲᱟ ᱨᱮ ᱵᱟᱞᱮᱪᱚᱨ ᱚᱯᱷ ᱯᱷᱟᱭᱤᱱ ᱟᱨᱴᱥ ᱰᱤᱜᱽᱨᱤ ᱟᱨ ᱢᱟᱥᱴᱚᱨ ᱚᱯᱷ ᱯᱷᱟᱭᱤᱱ ᱟᱨᱴᱥ ᱰᱤᱜᱽᱨᱤ, ᱥᱟᱶᱛᱮ ᱪᱤᱛᱟᱹᱨ, ᱥᱠᱩᱞᱯᱪᱚᱨ, ᱢᱩᱨᱟᱞ ᱯᱮᱱᱴᱤᱝ, ᱠᱷᱚᱵᱚᱨ, ᱰᱤᱡᱟᱭᱤᱱ (ᱴᱮᱠᱥᱴᱟᱭᱤᱞ/ᱠᱮᱨᱟᱢᱤᱠ) ᱟᱨ ᱟᱨᱴ ᱱᱟᱜᱟᱢ ᱨᱮ ᱥᱟᱨᱴᱤᱯᱷᱤᱠᱮᱴ ᱰᱤᱜᱽᱨᱤ ᱮᱢᱟᱱ ᱠᱚ ᱪᱟᱞ ᱦᱩᱭᱩᱜ ᱠᱟᱱᱟ᱾

ᱧᱩᱛᱩᱢᱟᱱ ᱞᱟᱠᱪᱟᱨ ᱟᱨ ᱱᱟᱜᱟᱢ ᱨᱮ
ᱱᱚᱱᱫᱚᱞᱟᱞ ᱵᱳᱥ ᱫᱚ ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ ᱨᱮᱱᱟᱜ ᱚᱥᱚᱞ ᱠᱚᱯᱤ ᱥᱟᱡᱟᱣ ᱨᱮᱱᱟᱜ ᱠᱟᱹᱢᱤ ᱠᱚ ᱮᱢ ᱞᱮᱫᱮ ᱛᱟᱦᱮᱸᱫ ᱟᱨ ᱩᱱᱤ ᱫᱚ ᱱᱚᱣᱟ ᱠᱟᱹᱢᱤ ᱞᱟᱹᱜᱤᱫ ᱟᱡ ᱨᱮᱱ ᱟᱭᱢᱟ ᱜᱟᱱ ᱯᱟᱹᱴᱷᱩᱣᱟᱹ ᱠᱚᱭ ᱥᱮᱞᱮᱫ ᱞᱮᱫ ᱠᱚ ᱛᱟᱦᱮᱸᱫ᱾ ᱱᱚᱣᱟ ᱨᱮ ᱵᱟᱱᱤ ᱯᱟᱴᱮᱞ, ᱜᱚᱣᱨᱤ ᱵᱷᱟᱱᱡᱟ, ᱡᱚᱢᱩᱱᱟ ᱥᱮᱱ, ᱚᱢᱚᱞᱟ ᱥᱚᱨᱠᱟᱨ, ᱥᱩᱢᱤᱛᱨᱟ ᱱᱟᱨᱟᱭᱚᱬ, ᱵᱤᱱᱟᱭᱚᱠ ᱢᱟᱥᱳᱡᱤ, ᱫᱤᱱᱟᱱᱟᱱᱟᱛᱷ ᱵᱷᱚᱨᱜᱚᱵ, ᱠᱨᱤᱯᱟᱞ ᱥᱤᱝ ᱥᱮᱠᱷᱟᱣᱟᱴ, ᱡᱚᱜᱽᱫᱤᱥ ᱢᱤᱴᱴᱟᱞ ᱮᱢᱟᱱ ᱠᱚ ᱥᱮᱞᱮᱫ ᱢᱮᱱᱟᱜ ᱠᱚᱣᱟ᱾ ᱓᱐᱐ ᱥᱟᱦᱴᱟ ᱨᱮ ᱓᱔ ᱤᱸᱪ ᱥᱤᱢᱟᱹ ᱨᱮᱱᱟᱜ ᱪᱤᱛᱟᱹᱨ ᱠᱚ ᱥᱸᱠᱟᱣ ᱞᱮᱫ ᱛᱟᱦᱮᱸᱫ, ᱡᱟᱦᱟᱸ ᱨᱮ ᱩᱯᱚᱢᱟᱦᱟ ᱫᱤᱥᱚᱢ ᱠᱷᱚᱱᱟᱜ ᱵᱷᱮᱜᱟᱨ ᱱᱟᱜᱟᱢᱤᱭᱟᱹ ᱚᱠᱛᱚ ᱨᱮᱱᱟᱜ ᱪᱤᱛᱟᱹᱨ ᱠᱚ ᱛᱟᱦᱮᱸ ᱠᱟᱱᱟ᱾ ᱱᱚᱶᱟ ᱰᱚᱠᱭᱩᱢᱮᱱᱴ ᱫᱚ ᱒᱖ ᱡᱟᱱᱩᱣᱟᱨᱤ ᱑᱙᱕᱐ ᱨᱮ ᱟᱸᱜᱚᱪ ᱦᱩᱭ ᱞᱮᱱᱟ᱾ ᱒᱑ ᱵᱚᱪᱷᱚᱨ ᱩᱢᱮᱨ ᱨᱮ ᱫᱤᱱᱟᱱᱟᱱᱟᱛᱷ ᱵᱷᱚᱨᱜᱚᱵᱚ ᱦᱚᱸ ᱫᱤᱥᱚᱢ ᱨᱮᱭᱟᱜ ᱡᱟᱹᱛᱤᱭᱟᱹᱨᱤ ᱪᱤᱱᱦᱟᱹ ᱨᱮᱱᱟᱜ ᱰᱤᱡᱟᱭᱤᱱ ᱵᱮᱱᱟᱣ ᱨᱮᱱᱟᱜ ᱠᱟᱹᱢᱤ ᱮ ᱧᱟᱢ ᱞᱮᱫ ᱛᱟᱦᱮᱸᱫ᱾

ᱧᱩᱛᱩᱢᱟᱱ ᱦᱚᱲ ᱠᱚ

ᱵᱟᱨᱦᱮ ᱡᱚᱱᱚᱲ

ᱥᱟᱹᱠᱷᱭᱟᱹᱛ